Kallie Hoffman, wat in ’n buitekamer op die erf woon, vertel hy het vroegoggend van die 14-jarige Adri Jordaan se hulpkrete wakker geword. Hy het na haar kamervenster gehardloop, die diefwering losgeruk en haar uit die brandende kamer gepluk. Sy is in ’n kritieke toestand in die Leratong-hospitaal opgeneem.
Panyaza Lesufi, LUR vir onderwys in Gauteng, het Maandag die skool besoek om met die ouers van die betrokke leerders, personeel by die skool en lede van die beheerliggaam te vergader.
Lesufi het sy skok oor die voorval uitgespreek en gesê ŉ ondersoekspan is aangestel om te bepaal hoe so ŉ voorval kon plaasvind. “As ŉ ouer is ek seergemaak oor wat gebeur het,” het hy gesê. “Die besonderhede is skraps en daarom sal ŉ forensiese ondersoek gedoen word. Ek is bly die ouers van die oortreders is hier om te help.”
Lesufi het ook gesê nadat hy met die slagoffers gepraat het, is dit vir hom duidelik dat hulle nie in dieselfde omgewing as die oortreders wil wees nie. “Dit blyk dat daar reeds vroeër tekens van mishandeling was. Ons moes tussenbeide getree het voordat dit so ver gegaan het,” het Lesufi gesê. “Ek gee die ondersoekspan 21 dae om die ondersoek af te handel.”